O‘zbekiston Respublikasida naqd pulsiz hisob-kitoblar to‘g‘risidagi nizomga qo‘shimcha va o‘zgartirishlar kiritish haqida

O‘zbekiston Respublikasining “O‘zbekiston Respublikasining Markaziy banki to‘g‘risida”gi Qonuni va O‘zbekiston Respublikasi Prezidentining 2021-yil 14-sentabrdagi PF-6313-son “Shartnomaviy munosabatlarni tubdan takomillashtirish chora-tadbirlari to‘g‘risida”gi Farmoniga muvofiq O‘zbekiston Respublikasi Markaziy banki boshqaruvi qaror qiladi:
 1. O‘zbekiston Respublikasi Markaziy banki boshqaruvining 2020-yil 15-fevraldagi 3/12-son qarori (ro‘yxat raqami 3229, 2020-yil 13-aprel) (Qonun hujjatlari ma’lumotlari milliy bazasi, 13.04.2020-y., 10/20/3229/0455-son) bilan tasdiqlangan O‘zbekiston Respublikasida naqd pulsiz hisob-kitoblar to‘g‘risidagi nizomga  ilovaga muvofiq qo‘shimcha va o‘zgartirishlar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. 1-band quyidagi mazmundagi o‘n uchinchi xatboshi bilan to‘ldirilsin:
 “mablag‘larni to‘lovchining identifikatsiya raqami — yuridik shaxslar to‘lovchi sifatida ishtirok etadigan to‘lov hujjatlarida soliq to‘lovchining identifikatsiya raqami va jismoniy shaxslar to‘lovchi sifatida ishtirok etadigan to‘lov hujjatlarida jismoniy shaxsning shaxsiy identifikatsiya raqami ko‘rsatiladigan to‘lov hujjatining rekviziti;”;
 o‘n uchinchi va o‘n to‘rtinchi xatboshilar tegishli ravishda o‘n to‘rtinchi va o‘n beshinchi xatboshilar deb hisoblansin.
 2. 6-band o‘z kuchini yo‘qotgan deb topilsin.
 3. 13-bandning yettinchi xatboshisi quyidagi tahrirda bayon etilsin:
 “mablag‘larni to‘lovchining identifikatsiya raqami;”.
 4. 35-bandning beshinchi xatboshisi quyidagi tahrirda bayon etilsin:
 “Mijoz tomonidan soliqlar va yig‘imlar bo‘yicha taqdim etilgan to‘lov topshiriqnomalari tegishli soliq organining yozma yoki elektron shakldagi murojaati, sud qarori hamda mablag‘larni to‘lovchining tugatilganligini tasdiqlovchi ma’lumotlar asosida 2-son kartotekadan chaqirib olinishi mumkin.”.
 5. 1 — 5-ilovalardagi “Mablag‘larni to‘lovchining STIRi” degan so‘zlar “Mablag‘larni to‘lovchining identifikatsiya raqami” degan so‘zlar bilan almashtirilsin.